
     REPUBLIKA HRVATSKA
     TRGOVAČKI SUD U OSIJEKU
    

REPUBLIKA HRVATSKA
Z A K LJ U Č A K


Trgovački sud u Osijeku, po stečajnoj sutkinji Nadi Roso, u stečajnom postupku otvorenim nad dužnikom DORADO d.o.o. za trgovinu i usluge "u stečaju", Nuštar, M. Držića 20B, OIB: 80415915596, MBS: 030008834, dana 14. listopada 2016. g.,

z a k l j u č i o  j e

I	Određuje se prva prodaja u stečajnom postupku, uz odgovarajuću primjenu pravila o ovrsi imovine stečajnog dužnika i to : 
       nekretnina u vlasništvu stečajnog dužnika DORADO d.o.o. za trgovinu i usluge "u stečaju", Nuštar, M. Držića 20B, OIB: 80415915596, MBS: 030008834 i to:

· Nekretnina upisana kod Općinskog suda u Vukovaru zemljišnoknjižni odjel Vinkovci zk. ul. 677 k.o. Nuštar, kč. br. 1533/1 zgrada mješovite uporabe br. 8, gospodarska zgrada br. 8/1, i dvorište u ulici M. Držića, površine 4224 m2 po početnoj cijeni od 1.340.000,00 kn i 

II          Određuje se treća prodaja u stečajnom postupku, uz odgovarajuću primjenu pravila o ovrsi imovine stečajnog dužnika i to : 
· Nekretnina upisana kod Općinskog suda u Vukovaru zemljišnoknjižni odjel Vinkovci  zk. ul. 9022 etažno vlasništvo s određenim omjerima Poduložak 61 k.o. Vinkovci, kč. br. 2627 stambeno-poslovna zgrada br. 24 i dvorište i Dugoj ulici po početnoj cijeni od 333.200,00 kn.


Na navedenim nekretninama upisano je založno pravo za korist Hypo Alpe-Adria Bank d.d. Zagreb. 

III 	Nekretnina iz točke I i II ovog zaključka  prodavati će se u stečajnom postupku   usmenom javnom dražbom  (prva i treća javna dražba).
            Ročište za prodaju održati će se pred stečajnim sucem u zgradi Trgovačkog suda u 
            Osijeku, soba broj 40/II dana  29. studeni 2016. g. u 10,15 sati.
Ročište će se održati i ako na njemu sudjeluje samo jedan ponuditelj.

IV	Ovaj zaključak o prodaji objaviti će se na e-oglasnoj ploči Trgovačkog suda u Osijeku, i u jednom od javnih glasila. 

V	Uvjeti prodaje:
a) nekretnine iz točke I i II ovog zaključka prodaju se na  ročištu za dražbu, po početnim cijenama  koje su jednake utvrđenim vrijednostima imovine  iz točke I i II ovog zaključka i ispod te cijene ne mogu se prodavati na  ročištu za javnu dražbu.
Sve poreze i pristojbe u svezi s prodajom nekretnina snosi kupac.
b) Kao kupci mogu sudjelovati samo osobe koje su najkasnije dva dana prije dana održavanja ročišta za dražbu uplate osiguranje u iznosu od po 10 %  od utvrđene vrijednosti nekretnina iz točke I i II  ovog zaključka   na 
žiro račun Trgovačkog suda u Osijeku broj HR31 2390 0011 3000 0020 0 s pozivom na broj HR05 272-218-15 kod HPB i  dokaz o tome predoče  stečajnom sucu prije početka dražbe.
Punomoćnici ponuditelja mogu sudjelovati na dražbi samo uz ovjerenu  specijalnu punomoć.
Sudionicima dražbe koji ne uspiju u nadmetanju osiguranje će se vratiti odmah nakon zaključenja javne dražbe.
Osiguranje nisu dužni položiti razlučni vjerovnici kojima je to pravo upisano u zemljišnim knjigama.
c) Ponuditelj čija ponuda bude prihvaćena dužan je u roku 30 dana od dana pravomoćnosti rješenja o dosudi uplatiti razliku između osiguranja i postignute kupoprodajne cijene na račun sudskog depozita.
Ako kupac u tom roku ne položi kupovninu sud će posebnim rješenjem prodaju oglasiti nevažećom i odrediti novu prodaju uz uvjete određene za
prodaju koja je oglašena nevažećom, a iz položene jamčevine namirit će se troškovi nove prodaje i naknaditi razlika između kupovnine postignute na prijašnjoj prodaji i novoj prodaji.
d) Ukoliko je kupac razlučni vjerovnik koji se namiruje iz kupovnine ili se namiruje   prije   tražbina  svih  ostalih  vjerovnika  koji  imaju  pravo  na 
namirenje  iz iste kupovnine,  nije  dužan  položiti  kupovninu  ako  ona iznosi koliko i njegova tražbina ili manje, ako iznosi više tada je dužan položiti razliku.
e) Nekretnine će se rješenjem o dosudi dosuditi kupcu koji ponudi najpovoljniju cijenu.
Nekretnine će se dosuditi i  kupcima koji su ponudili nižu cijenu (ali ne i nižu od one početne na ovom ročištu za prodaju) prema veličini ponuđene cijene, ako kupci koji su ponudili veću cijenu ne polože kupovninu u roku iz točke  V d).
f) U rješenju o dosudi nekretnina sud će odrediti da se nakon pravomoćnosti toga rješenja i nakon što kupac položi kupovninu, u zemljišnim   knjigama   u   njegovu  korist   upiše  pravo  vlasništva  na 
                                 dosuđenim nekretninama, te brisati prava i terete na nekretninama 
                                 koji prestaju njihovom prodajom.

g) Nakon pravomoćnosti rješenja o dosudi i nakon što kupac položi kupovninu sud će donijeti zaključak o predaji nekretnina  kupcu, čime kupac stupa u posjed istih.

h) Prodaja se obavlja po načelu „viđeno – kupljeno“ što isključuje sve naknadne prigovore kupca.

Razgledati nekretnine, te dokumentaciju vezanu uz iste, zainteresirane   osobe mogu u vrijeme dogovoreno sa stečajnim upraviteljem Daša Panjaković Senjić na mobitel broj 098-982-6798. Više podataka o prodaji imovine stečajnog dužnika može se naći i na www.sudacka-mreza.hr/stecaj ili na www.vts.hr u rubrici „web stečaj“.
                   

Obrazloženje

Pravomoćnim rješenjem ovog suda broj St-218/15 od 7. listopada 2015. g. otvoren je stečajni postupak nad dužnikom DORADO d.o.o. za trgovinu i usluge "u stečaju", Nuštar, M. Držića 20B, OIB: 80415915596, MBS: 030008834, za stečajnu upraviteljicu imenovana je Daša Panjaković Senjić iz Osijeka a stečajnu masu čine nekretnine  koje su predmet ove prodaje, a koje su opterećene razlučnim pravom.
	Podneskom od 6. i 13. listopada 2016. g. stečajna upraviteljica podnijela je ovom sudu prijedlog da se nekretnine opisane u točki I i II ovog zaključka  prodaju  uz odgovarajuću primjenu pravila o ovrsi na nekretninama, sve sukladno članaka  164. stav 1. Stečajnog zakona (Narodne novine broj 44/99, 29/99, 129/00, 123/03,  82/06, 116/10, 25/12 i 133/12). 
	O uvjetima i načinu prodaje odlučeno je temeljem Odredbe čl. 92., 93., 94., 95., 98., 100., 100 a., 101. i 101. a) OZ-a (Narodne novine broj 57/96, 29/99, 42/00, 173/03, 194/03, 151/04, 88/05, 121/05, 67/08, 139/10 i 112/12), a u svezi s čl. 164. SZ-a.

U Osijeku 14. listopada 2016. g.

								                STEČAJNA SUTKINJA
Zapisničar: Danijela Sekulić							     Nada Roso	

UPUTA O PRAVNOM LIJEKU:
Protiv ovog zaključka nije dopuštena žalba. (čl. 11. st. 9. SZ-a) 

	DNA:
1. st. uprav. Daša Panjaković Senjić
2. Hypo Alpe-Adria Bank d.d. Zagreb, Slavonska avenija 6
3. ŽDO Vukovar
4. Predsjedništvo + oglas
5. e-ogl. pl.
6. R-29.11.

